b'\n_START_ARTICLE_\nEsgl\xc3\xa9sia alemanya d\'Estocolm\n_START_SECTION_\nHist\xc3\xb2ria\n_START_PARAGRAPH_\nEl gremi alemany de santa Gertrudis va ser fundat en el segle XIV on actualment s\'ubica l\'esgl\xc3\xa9sia. Tot i que el gremi va ser creat per comerciants alemanys, els seus hom\xc3\xb2legs suecs era sovint convidats a participar en les seves activitats.  Per exemple, el rei  Carles VIII  va ser elegit a l\'edifici del gremi el 1448.  La seu del gremi va ser gradualment reconvertit en una esgl\xc3\xa9sia a partir dels anys 1580.  Entre els arquitectes implicats hi havia Willem Boy, l\'arquitecte flamenc del rei Eric XIV de Su\xc3\xa8cia, el val\xc3\xb3 Hubert de Besche i tamb\xc3\xa9 Hans Jacob Kristler, l\'arquitecte d\'Estrasburg qui va dissenyar el palau Makal\xc3\xb6s -actualment Kungstr\xc3\xa4dg\xc3\xa5rden- per a Jacob de la Gardie._NEWLINE_Encara que hi havia un nombre abundant de mercaders i artesans alemany a Estocolm durant l\'edat mitjana, no van posseir un espai propi pels seus sermons religiosos fins que el 1558 quan el rei Gustau I els va permetre fer sermons separats. El 1571, el rei Joan III va autoritzar els alemanys expatriats en la ciutat per formar una parr\xc3\xb2quia separada, incloent convocant sacerdots d\'Alemanya, i es va convertir aix\xc3\xad en la primera parr\xc3\xb2quia eclesi\xc3\xa0stica alemany fora d\'Alemanya.Van celebrar per primera vegada els seus sermons al monestir francisc\xc3\xa0 de Riddarholmen (avui Riddarholmskyrkan) per\xc3\xb2 al cap de cinc anys es van traslladar a l\'edifici del gremi on el rei anterior tenia una capella constru\xc3\xafda per a la parr\xc3\xb2quia finlandesa._NEWLINE_Les dues parr\xc3\xb2quies van compartir l\'espai, amb els alemanys gestionant el manteniment de la capella i tamb\xc3\xa9 inaugurant una escola alemanya el 1580, aviat reubicada a Tyska Skolgr\xc3\xa4nd on va continuar fins al 1888._NEWLINE_El 1607, tanmateix, el rei Carles IX de Su\xc3\xa8cia va transferir les instal\xc2\xb7lacions exclusivament als alemanys. Hans Jakob Kristler va ampliar la capella entre 1638-1642 a les dues naus de l\'esgl\xc3\xa9sia actual.  Durant el segle XVII, mentre el cor de l\'escola participava en els concerts reials, l\'esgl\xc3\xa9sia esdevenia un centre important de m\xc3\xbasica eclesi\xc3\xa0stica dins Su\xc3\xa8cia.  El 1716 es va comen\xc3\xa7ar la construcci\xc3\xb3 d\'una cripta que va ser interrompuda entre 1860-1992, i encara est\xc3\xa0 en \xc3\xbas a la parr\xc3\xb2quia. El 1800, la congregaci\xc3\xb3 alemanya s\'havia redu\xc3\xaft a nom\xc3\xa9s 113 persones, i el 1878 un incendi va destruir la torre.  Avui les parr\xc3\xb2quies alemanyes s\'ordenen sota l\'Esgl\xc3\xa9sia de Su\xc3\xa8cia per\xc3\xb2 com a parr\xc3\xb2quies no territorialitzades, amb aproximadament 2.000 membres distribu\xc3\xafts pertot Estocolm. Els sermons s\xc3\xb3n en alemany cada diumenge a les 11 del mat\xc3\xad, i l\'esgl\xc3\xa9sia \xc3\xa9s oberta di\xc3\xa0riament durant l\'estiu i els caps de setmana durant hivern.\n_START_SECTION_\nExterior\n_START_PARAGRAPH_\nLa torre de ma\xc3\xb3 i de coure cobrint la cuculla, amb una al\xc3\xa7ada de 86 metres, va ser completada el 1878 segons disseny de Julius Carl Raschdorff (1823\xe2\x80\x931914), un arquitecte berlin\xc3\xa8s.  Per a l\'execuci\xc3\xb3 va escollir g\xc3\xa0rgoles neog\xc3\xb2tiques amb representaci\xc3\xb3 d\'animals grotescos, un fet inusual en la hist\xc3\xb2ria arquitect\xc3\xb2nica sueca, per\xc3\xb2 avui reconegut com a \'caracter\xc3\xadstiques naturals\' de la ciutat vella.  L\'elaborat carill\xc3\xb3 se sent sobre la ciutat vella quatre cops al dia: a les 8 h i a les 16 h amb el salm Nun danket alle Gott, i a migdia i les 20 h el salm Lloat sigui el Senyor, el Totpoder\xc3\xb3s._NEWLINE_Sobre la porta del nord que d\xc3\xb3na a Tyska Brinken hi ha una imatge daurada del patr\xc3\xb3 amb l\'exhortaci\xc3\xb3 F\xc3\xbcrchtet Gott! Ehret den K\xc3\xb6nig! \xe2\x80\x94 "Temor de D\xc3\xa9u! Honra al Rei!".  Flanquejant la porta oriental que d\xc3\xb3na a Svartmangatan hi ha dues plaques amb inscripcions daurades.  El portal de pedra sorrenca del sud est\xc3\xa0 flanquejada per est\xc3\xa0tues de Jes\xc3\xbas i Mois\xc3\xa8s, en el context que simbolitzen el Nou i el Vell Testaments, acompanyades per l\'Amor, Esperan\xc3\xa7a, i la Fe.  Les est\xc3\xa0tues van ser tallades per Jost Henne de Westf\xc3\xa0lia en la d\xc3\xa8cada de 1640, qui m\xc3\xa9s tard va esdevenir regidor dels masons del gremi.\n_START_SECTION_\nInterior\n_START_PARAGRAPH_\nL\'interior \xc3\xa9s d\'estil barroc, les grans finestres que aporten una gran il\xc2\xb7luminaci\xc3\xb3 natural, fan ressaltar les voltes blanques i els m\xc3\xbaltiples caps d\'\xc3\xa0ngels.  Les bodegues de l\'original edifici del gremi encara hi s\xc3\xb3n sota el pis de marbre actual. A l\'atri hi ha una finestra presentant santa Gertrudis sostenint un calze en una m\xc3\xa0 i un model d\'esgl\xc3\xa9sia a l\'altre. El retaule \xc3\xa9s obra de Markus Hebel, un mestre barroc de Neum\xc3\xbcnster, Schleswig-Holstein._NEWLINE_L\'anomenada "galeria del rei" coronada pel monograma del rei Carles XI de Su\xc3\xa8cia va ser dissenyat per Nicodemus Tessin el vell. A l\'estructura verda i daurada, que descansa sobre pilars aparentment suspesos sobre el pis, s\'hi accedeix per una escala magn\xc3\xadficament tallada que va ser utilitzada per generacions de fam\xc3\xadlies reials, sovint d\'origen alemany, quan assistien als sermons.  El sostre mostra una pintura per David Kl\xc3\xb6cker Ehrenstrahl, nascut a Hamburg i membre de la parr\xc3\xb2quia alemanya.  La part baixa de la galeria cont\xc3\xa9 actualment la sagristia. Els vitralls pintats de les finestres s\xc3\xb3n tots de comen\xc3\xa7aments de segle XX. Les finestres del sud descriuen els beneficis de viure una vida devota. _NEWLINE_A l\'entrada hi ha una placa commemorativa que recorda al restaurador Peter Hinrich Fuhrman (1773), un dels donants m\xc3\xa9s importants de l\'esgl\xc3\xa9sia.'